**Protokoll for styremøte**

**Tromsø kommunale eiendom KF**

Møtenummer 1-2022

Dato 10.08.2022

Tidspunkt 11:00 – 15.00

Sted Tromsø Rådhus, Formannskapssalen 1. etasje

Behandlingsmåte Fysisk

Referent Trond Eliassen

Til stede

Tone Marie Myklevoll, Styreleder

Marit J. Leganger, Nestleder

Ketil Arnesen, Styremedlem

Bård Fredheim, Styremedlem

Øyvind Hilmarsen, Styremedlem

Anni Skogmann, Styremedlem

Gunnar Wilhelmsen, Ordfører (via Teams på sak 1)

Stig Johnsen, Kommunedirektør (via Teams på sak 1)

Trond Eliassen, Eierskapsteamet

Erling Myrland, Eierskapsteamet

Marthe Høyer Pedersen, Konst. enhetsleder Personal og organisasjon

Frank Pedersen Solheim, Personalrådgiver, HR

Floris Kruitwagen, Byggforvalter Byggforvaltningen (sak 6)

**Velkommen, presentasjon av styret og tiltredende**

Den enkelte styremedlem presenterte seg selv og beskrev sin bakgrunn og motivasjon for å delta i styret.

**Godkjenning av innkalling og dagsorden, habilitet og valg av referent**

**Vedtak**

Styret godkjente innkalling og dagsorden, og erklærte seg vedtaksdyktig.

Trond Eliassen, eierskapsteamet, ble valgt til å føre protokoll.

Ingen saker til eventuelt.

**Sak 1 Orientering fra ordfører og kommunedirektør**

Ordfører og kommunedirektør orienterte (via Teams) om bakgrunnen for den nye organiseringa av boligområdet i Tromsø kommune, samt deres forventninger til styrets arbeid.

Ordfører beskrev boligreformen i Tromsø kommune og hvor viktig denne foretaksetablering er for kommunen. Han uttrykte tilfredshet med å ha fått på plass et så kompetent styre.

Kommunedirektør påpekte at administrasjonen skal stille opp med tilstrekkelige ressurser til foretaket i etableringsfasen.

**Vedtak**

Styret tok saken til orientering.

**Sak 2 Styrets arbeidsform, forventninger**

Styret diskuterte arbeidsform, frekvens på styremøter og arbeidsfordeling internt i styret.

**Vedtak**

Styret fastsatte tidspunkt for styremøter for høsten 2022 (se sak 7). Styret møtes hver måned med fleksibilitet for å møtes oftere i etableringsfasen for å kunne treffe raske beslutninger. Korte møter/avklaringer kan også tas digitalt. Et av møtene høsten 2022 blir et heldags arbeidsmøte for styrets medlemmer. Styreleder må komme tilbake til når det er hensiktsmessig å ha det. På neste styremøte (19.sept.22) fastsettes møteplan for våren 2023.

Eierskapsteamet har ansvar for skriving av protokoll for høsten 2022. Styret vedtok at protokollen skal være tydelig og kortfattet. På hver enkelt styresak skal habiliteten til styremedlemmene avklares, samt hvorvidt saken er unntatt offentlighet.

-------------------------------------------------------------------------------------------------------------------------------------

**Sak 3 Ansettelse av daglig leder og øvrig administrasjon**

Det ble diskutert prosess med ansettelse av daglig leder og øvrig administrasjon. Det ble videre gjennomgått utkast til stillingsutlysning og profil på daglig leder.

**Vedtak**

Styret fastsatte at det en ønsker å benytte seg av rekrutteringsfirma i ansettelse av daglig leder. Prosess med innhenting av rekrutteringsfirma må gjennomføres av administrasjonen så raskt som mulig.

Styret nedsatte følgende ansettelsesgruppe:

Tone Marie Myklevoll – styreleder

Marit J. Leganger – nestleder

Ketil Arnesen - styremedlem

I tillegg vil hovedtillitsvalgt og valgt rekrutteringsfirma supplere ansettelsesgruppen etter hvert.

Arbeidsgruppas forslag til utlysningstekst sendes styret på mail for innspill.

Styret vedtok følgende tentative fremdriftsplan for ansettelse av daglig leder:

Valg av rekrutteringsfirma: Utgangen av aug. 22

Utlysning av stilling: Medio sept. 22

Daglig leder ansatt: Innen utgangen av året

**Sak 4 Status etablering av foretaket og hva skjer fremover**

Administrasjonen gikk gjennom hva som skal skje fremover, tidslinje og ansvarsfordeling.

**Vedtak**

Styret tok saken til orientering.

Styret vedtok å opprette en arbeidsgruppe for særskilt oppfølgning av økonomi herunder budsjett / økonomiplan. Gruppen består av følgende styremedlemmer;

Tone Marie Myklevoll

Øyvind Hilmarsen

Bård Fredheim

Arbeidsgruppen får i oppgave å utarbeide forslag til styret til budsjett og økonomiplan 2023-26.

Ansettelsesgruppen for daglig leder får utvidet mandat til å se nærmere på øvrig bemanning av foretaket, og skal utarbeide forslag til kompetansebehov for foretaket.

Styret vedtok at det skal innhentes en administrativ ressurs for å sikre en god og trygg gjennomføring av alle prosesser i etableringsfasen. Vedkommende må komme på plass så raskt som mulig for å sikre fremdrift. Styret vedtok at innleid ressurs skal rapportere direkte til styreleder.

**Sak 5 Status kartlegging av personal/omstilling/overføring av ansatte**

Administrasjonen orienterte om status i arbeidet med personalomstilling og sa litt om tidslinje og hvilke funksjoner som er tenkt overført til foretaket.

**Vedtak**

Styret tok saken til orientering.

**Sak 6 Overordnet gjennomgang av boligmassen**

Administrasjonen gav en overordnet gjennomgang av boligmassen, herunder klassifisering av boliger og tilstandsnivå.

**Vedtak**

Styret tok saken til orientering.

**Sak 7 Møteplan/Årshjul**

**Vedtak**

Styret vedtok følgende videre møteplan for høsten 2022:

 Mandag 19. september, kl 11.00-15.00 (Gjennomgang budsjett, møteplan vår 23, presentasjon av Boligbygg Oslo KF)

 Mandag 17. Oktober, kl 12.00 -16.00 (Budsjett og økonomiplan)

 Onsdag 16. November, kl 12.00-16.00

 Mandag 5. Desember, kl 08.30-11.30